stanford-oval/wikipedia huggingface dataset:
John Mensah

| 0 | 1 | 2 |
| --- | --- | --- |

Henkilötiedot
Syntymäaika: 29. marraskuuta 1982 (ikä 42)
Syntymäpaikka: Obuasi, Ghana
Pelipaikka: keskuspuolustaja
Pituus: 177 cm
Seura
Seura: Olympique Lyonnais
Pelinumero: 15
Junioriseurat
1999–2000 2000:  MBC Accra  Bologna
Seurat
| Vuodet | Seura | O (M) |
| 2000–2001 2001–2002 2002–2004 2004 2004–2005 2005–2006 2006–2008 2008– 2009–2010 2010–2011 |  Bellinzona  Genoa  Chievo  Modena  Chievo  Cremonese  Stade Rennais  Olympique Lyonnais →  Sunderland (laina) →  Sunderland (laina) | 8 (0) 24 (3) 13 (0) 6 (0) 9 (0) 14 (0) 60 (2) 12 (0) 16 (1) 11 (0) |
Maajoukkue
| 2001– |  Ghana | 77 (3) |
 Seurajoukkueuran tilastot kattavat vain kansalliset sarjat, päivitetty 3. kesäkuuta 2010.  Maajoukkueuran tilastot päivitetty 11. helmikuuta 2012.
| Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Maa:   Ghana> Miesten jalkapallo. |
| --- | --- | --- | --- |
|  Hopeaa | Angola 2010 | Jalkapallo |  |
|  Pronssia | Ghana 2008 | Jalkapallo |  |
John Mensah (s. 29. marraskuuta 1982 Obuasi, Ghana) on ghanalainen jalkapalloilija, pelipaikaltaan keskuspuolustaja. Hän edustaa Englannin valioliigassa pelaavaa Sunderlandia.
Ura

Mensah siirtyi juniorina italiaan Bolognaan, jossa hän ei päässyt kuitenkaan varsinaiseen edustusjuokkueeseen. Bologna myi hänet sveitsiläiseen Bellinzonaan. Seuraavaksi hän siirtyi Serie B:hen Genoan joukkueeseen. Tämän jälkeen hän on pelannut Chievossa, Modenassa ja Cremonesessa.
Tammikuussa 2006 Mensah siirtyi ranskalaiseen Stade Rennaisiin. Hän teki myöhemmin seuran kanssa kolmen vuoden sopimuksen. Hän nousi Rennesissä puolustuksen tukipilariksi ja häntä pidettiin Ligue 1:sen parhaimpina puolustajina. Toukokuussa 2007 Mensah pidensi sopimustaan vuoteen 2010.Häntä huhuiltiin vahvasti myös Wigan Athleticiin, mutta siirtoa ei lopulta tapahtunut. Mensah pelasi Ligue 1:ssä 58 ottelua Rennesin paidassa, joissa hän teki kaksi maalia. Hän pelasi kaudella myös Ranskan cupissa, Ranskan liigacupissa ja Eurooppa-liigassa. Hänestä tehtiin Rennesin kapteeni tammikuussa 2008. Pesti kesti kesään asti. Joukkueen valmentaja Guy Lacombe toivoi, että Mensah olisi jäänyt seuraan. Huhtikuussa 2007 Ranskan media uutisoi, että Olympique Lyonnais oli Mensahin perässä. Siirto tapahtui kuitenkin vasta ensi vuonna, kun hänet palkattiin Lyoniin paikkaamaan toista keskuspuolustajaa Sébastien Squillacia. Viiden vuoden sopimus varmistui heinäkuussa. Hän pelasi seurassa kuitenkin vain 12 ottelua, ennen kuin hänet lainattiin toiseen seuraan.
Elokuussa 2009 uutisoitiin, että Mensah oli tehnyt lainasopimuksen englantilaisen Sunderlandin kanssa. Sopimus varmistui, kun hän läpäisi lääkärintarkastuksten. Mensah debytoi Valioliigassa syyskuussa Hull Cityä vastaan. Ensimmäisen maalinsa hän teki Manchester Cityä vastaan joulukuussa 2009. Hän kärsi Sunderlandissa loukkaantumisista. Mensah teki Sunderlandin kanssa uuden lainasopimuksen elokuussa 2010, ja se kattaa kauden 2010–2011.
Maajoukkueura

Mensah pelasi Ghanan joukkueessa alle 20-vuotiaiden MM-kilpailuissa 2001. Ghana pudotti jatkosta muun muassa Brasilian ja Mensah puski ottelun voittomaalin.Joukkue hävisi finaalin Argentiinalle. Mensah debytoi Ghanan maajoukkueessa Algeriaa vastaan AM-kilpailuissa 2002.
Tämän jälkeen Mensahista on tullut Ghanan joukkueen vakiojäsen ja hän on toiminut myös sen kapteenina. Hän edusti maata olympialaisissa 2004 ja AM-kilpailuissa 2006. AM-kisoissa Mensah valittiin turnauksen tähdistökentälliseen. Joukkue selviytyi MM-kisoihin 2006, jossa se kuitenkin jäi viimeiseksi. Mensah valittiin AM-kilpailuihin 2010, jossa Ghana eteni finaaliin, jossa se hävisi Egyptille. Hänet valittiin myös MM-kilpailuihin 2010.
Aiheesta muualla

Profiili Soccerbasessa (Arkistoitu – Internet Archive) (englanniksi)
Ghanan joukkue – Jalkapallon MM-kilpailut 2006
1 Adjei |
2 Sarpei |
3 Gyan |
4 Kuffour |
5 Mensah |
6 Pappoe |
7 Shilla |
8 Essien |
9 Boateng |
10 Appiah |
11 Muntari |
12 Tachie-Mensah |
13 Mohamed |
14 Amoah |
15 Paintsil |
16 Owu |
17 Quaye |
18 E. Addo |
19 Pimpong |
20 O. Addo |
21 Issah |
22 Kingson |
23 Dramani |
Valmentaja Dujković
Ghanan joukkue – Jalkapallon AM-kilpailut 2008
1 Adjei |
2 Sarpei |
3 A. Gyan |
4 Paintsil |
5 Mensah |
6 Annan |
7 Kingston |
8 Essien |
9 Agogo |
10 Asamoah |
11 Muntari |
12 Ayew |
13 B. Gyan |
14 Kumordzi |
15 Barusso |
16 Dauda |
17 Asare |
18 Addo |
19 Shilla |
20 Owusu-Abeyie |
21 Afful |
22 Kingson |
23 Dramani |
Valmentaja Le Roy
Ghanan joukkue – Jalkapallon AM-kilpailut 2010
1 McCarthy |
2 Sarpei |
3 Gyan |
4 Osei |
5 Mensah |
6 Annan |
7 Inkoom |
8 Essien |
9 Opoku |
10 Asamoah |
11 Narry |
12 Addy |
13 Ayew |
14 Amoah |
15 Vorsah |
16 Adjei |
17 Ayew |
18 Addo |
19 Agyemang-Badu |
20 Adiyiah |
21 Afful |
22 Kingson |
23 Dramani |
Valmentaja Rajevac
Ghanan joukkue – Jalkapallon MM-kilpailut 2010
1 Adjei |
2 Sarpei |
3 Gyan |
4 Paintsil |
5 Mensah |
6 Annan |
7 Inkoom |
8 Jonathan |
9 Boateng |
10 Appiah |
11 Muntari |
12 Tagoe |
13 Ayew |
14 Amoah |
15 Vorsah |
16 Ahorlu |
17 Ayew |
18 Adiyiah |
19 Owusu-Abeyie |
20 O. Addo |
21 Asamoah |
22 Kingson |
23 Boateng |
Valmentaja Rajevac
Ghanan joukkue – Jalkapallon AM-kilpailut 2012
1 Adjei |
2 Opare |
3 Gyan |
4 Paintsil |
5 Joh. Mensah |
6 Annan |
7 Inkoom |
8 Agyemang-Badu |
9 Boateng |
10 A. Ayew |
11 Muntari |
12 Tagoe |
13 J. Ayew |
14 Alhassan |
15 Vorsah |
16 Kwarasey |
17 Addy |
18 Takyi |
19 Jon. Mensah |
20 Asamoah |
21 Boye |
22 Sowah |
23 Abu |
Valmentaja Stevanović
Ilkka Halme

Ilkka Uolevi Halme (4. maaliskuuta 1943 Tampere – 17. joulukuuta 1986 Tampere) oli suomalainen jääkiekkoilija. Hän pelasi SM-sarjassa vuosina 1962–1968 ja voitti yhden Suomen-mestaruuden.
Halme edusti SM-sarjaurallaan Tampereen Ilvestä ja Oulun Kärppiä. Hän pelasi SM-sarjassa yhteensä 83 ottelua, joissa hänen tehopisteensä olivat 25 + 14 = 39 ja jäähymääränsä 68 minuuttia. Hän voitti Suomen-mestaruuden Ilveksen joukkueessa vuonna 1966 sekä saavutti lisäksi yhden SM-hopean ja kaksi SM-pronssia.
Halme sai Hämeen piirin mestaruuksia jääkiekossa, jalka-, pesä- ja koripallossa ja toimi Ilveksen juniorivalmentajana. Halme oli ammatiltaan autonkuljettaja. Hänen kotikuntansa oli Tampere.
Roman Abramovitš

| Roman Abramovitš |
| --- | --- |
 Abramovitš vuonna 2021.
Henkilötiedot
Syntynyt: 24. lokakuuta 1966 (ikä 58) Saratov, Neuvostoliitto
Kansalaisuus:  Venäjä, Israel, Portugali
Muut tiedot
Omaisuus:  9,1 mrd $
Aiheesta muualla
Kotisivu
Roman Arkadjevitš Abramovitš (ven. Рома́н Арка́дьевич Абрамо́вич, hepreaksi רומן אברמוביץ; s. 24. lokakuuta 1966 Saratov, Neuvostoliitto) on venäläis-israelilainen liikemies ja miljardööri. Abramovitš nousi 1990-luvulla yhdeksi Venäjän johtavista oligarkeista. Omaisuutensa hän keräsi alun perin öljynviennillä mutta myöhemmin myös alumiinilla ja teräksellä. Hän toimi Venäjän itäisimmän alueen, Tšukotkan autonomisen piirikunnan, kuvernöörinä vuosina 2000–2008. Hän on asunut Lontoossa useita vuosia, ja hän omisti lontoolaisen Chelsea-jalkapalloseuran.
Yhdistyneen kuningaskunnan hallituksen mukaan hänen varallisuutensa arvo on 9,4 miljardia puntaa eli 11,3 miljardia euroa. Abramovitš on Britannian pakotelistalla, mikä tarkoittaa, että hänen varojaan on jäädytetty ja hän on liiketoiminta- ja matkustuskiellossa .
Varhainen elämä

Roman Abramovitš syntyi vuonna 1966 Saratovissa Volgan varrella. Hänen liettuanjuutalaiset vanhempansa olivat kuolleet tapaturmaisesti, kun poika oli vasta nelivuotias. Hän kasvoi sukulaistensa hoivissa, osan lapsuudestaan kaukana pohjoisessa Komissa.
Abramovitš jätti yliopiston kahdesti kesken ja suoritti asepalveluksensa.
Liikemiehen ura

Abramovitšin kerrotaan aloittaneen liiketoimintansa vuonna 1987 häälahjakseen saamalla kahdellatuhannella ruplalla. Hän osti rahoilla hammastahnaa ja sukkahousuja ja myi niitä mustassa pörssissä Moskovassa perestroikan aikana. Seuraavana vuonna hän perusti ansaitsemillaan rahoilla vaimonsa kanssa pienen tehtaan, jossa valmistettiin nukkeja.
Abramovitš siirtyi öljyalalle jo varhain ja alkoi viedä öljyä Venäjän suurimmasta öljynjalostamosta Omskissa. Hän keräsi omaisuuden 1990-luvun alussa öljynviennillä. Vuosina 1992–1995 hän perusti viisi yritystä, jotka valmistivat ja myivät öljytuotteita.
Venäjän johtava oligarkki Boris Berezovski liittoutui Abramovitšin kanssa vuonna 1995, ja miehet ostivat Sibneft-öljy-yhtiön ”lainaa osakkeita vastaan” -huutokaupassa. Abramovitšin menestystä edesauttoi liikekumppanuus presidentti Jeltsinin vävyn Leonid Djatšenkon kanssa, ja hänellä oli pian hyvin läheiset välit presidenttiin.
Kun Berezovski oli joutunut presidentti Putinin epäsuosioon vuonna 2000, Abramovitš osti hänen osuutensa Sibneftistä. Tämä rikkoi miesten ystävyyden, ja vuonna 2007 Berezovski haastoi Abramovitšin oikeuteen siitä, että Abramovitš olisi saanut hänen osuutensa alihintaan uhkailemalla häntä. Vuonna 2011 Berezovski  vaati Abramovitšilta 5,5 miljardia dollaria korvauksia.
Abramovitš omisti 2000-luvun alussa 80 prosenttia Sibneftistä, 50 prosenttia alumiiniyritys RUSALista ja 26 prosenttia lentoyhtiö Aeroflotista. Hän hankki myös ORT-tv-kanavan Berezovskilta ja Badri Patarkatsišvililta. Vuosina 2003–2004 hän myi osuutensa RUSALista oligarkki Oleg Deripaskalle. Syksyllä 2005 Abramovitš myi suurimman osuuden öljy-yhtiö Sibneftistä Venäjän valtiolliselle kaasu- ja öljy-yhtiölle Gazpromille. Vuonna 2006 hän osti osuuden Venäjän suurimmasta teräksenvalmistajasta Evraz Groupista.
Abramovitš pidätettiin vuonna 1993, ja hän sai syytteen dieselöljyä kuljettaneen junan ohjaamisesta sivuraiteelle. Hänet päästettiin vapaaksi sen ansiosta, että hän teki yhteistyötä poliisin kanssa. Häntä vastaan on myöhemminkin nostettu useita syytteitä eri rikoksista, kuten vähemmistöosakkaiden omistuksen laimentamisesta. Vuonna 2008 hän myönsi maksaneensa miljardeja poliittisista palveluista ja suojelusta sen jälkeen, kun hänestä oli tullut suurten valtionyhtiöiden omistaja.
Poliittinen ura

Kun Putin nousi Venäjällä valtaan vuonna 2000, Abramovitš alkoi toimia myös politiikassa. Hänestä tuli itäisen ja köyhän Tšukotkan alueen kuvernööri vuoden 2000 vaaleissa, joissa hän sai 92 prosenttia äänistä. Abramovitš käytti alueen kehittämiseen satoja miljoonia euroja omia rahojaan. Abramovitš toimi alueen kuvernöörinä vuoteen 2008 asti.
Urheiluliiketoiminta

Abramovitš muutti 2000-luvun alussa Lontooseen, josta hän osti Englannin Valioliigan jalkapalloseura Chelsean ja investoi siihen yli puoli miljardia euroa. Abramovitš on sanonut, että hänen tavoitteensa Chelsean omistamisessa ei ole ansaita rahaa vaan voittaa pokaaleja ja pitää hauskaa. Avokätisten pelaajaostojen jälkeen Chelsea on Abramovitšin omistuksessa voittanut vuosien 2003–2022 aikana Englannin Valioliigan viidesti sekä Mestarien liigan ja Eurooppa-liigan kahdesti.
Abramovitš ilmoitti helmikuussa 2022 luopuvansa Chelsean johtamisesta ja hallinnasta. Muutama päivä sen jälkeen hän kertoi aikovansa myydä seuran.
Venäjällä Abramovitšin omistuksista merkittävin on KHL-jääkiekkoseura Avangard Omsk. Joukkueen pelaajabudjetti kaudella 2009–2010 oli koko liigan toiseksi suurin, noin 443 miljoonaa ruplaa (n. 12,2 milj. €).
Omaisuus

Vuonna 2008 Forbes arvioi Abramovitšin varallisuudeksi 23,5 miljardia euroa. Vuoden 2008 rahoituskriisi vei suuren osan hänen omaisuudestaan. Vuonna 2021 Forbes arvioi Abramovitšin omaisuuden arvoksi 14,5 miljardia dollaria, jolla hän on maailman 142. rikkain henkilö. Abramovitš omistaa useita kiinteistöjä, suihkukoneita, jahteja, urheiluautoja ja taideaarteita. Hänen neljän tai viiden huvijahtinsa arvo on yhteensä noin miljardi dollaria.
Omaisuus > Taideomaisuus

Ukrainan kansallinen korruptiontorjuntavirasto (NACP) julkaisi elokuussa 2023 "sota- ja pakoteportaalin", jossa se luetteloi maalauksia ja veistoksia, joita Venäjän superrikkaiden uskotaan ostaneen ja myyneen viime vuosina ja joita länsi ja Kiovan syyttävät Vladimir Putinin Ukrainan sodan auttamisesta. Roman Abramovitš on portaalissa mainittujen taidekeräilijöiden joukossa. Hänen kerrotaan hankkineen vuosien varrella useita tunnettuja teoksia, mukaan lukien Francis Baconin triptyykin vuodelta 1976, Alberto Giacomettin maalauksedn Woman of Venice I  ja kahdeksan albumia Ilja Kabakovin The 10 Characters -sarjasta. Ostettujen teosten arvioitu arvo on 163,9 miljoonaa dollaria.
Syyskuussa 2023 The Guardian paljasti, että Abramovitš ja hänen entinen vaimonsa, yhdysvaltalainen keräilijä Dasha Zhukova hankkivat yhden merkittävimmistä koskaan kootuista modernin taiteen yksityiskokoelmista. Kymmenen vuotta kestäneen jakson aikana hankintoja tehtiin yli 300. Oligarkin omat arvioijat arvioivat sen arvon lähes miljardiksi dollariksi. Kokoelmaa kehui upeaksi Lontoon Goldsmithin yliopiston professori  Andrew Renton. "Se ei ole uusrikkaiden mauton kokoelma, vaan se osoittaa erittäin hyvää makua. Jos on tarpeeksi rahaa, voi ostaa palan historiaa."
Yksityiselämä > Perhe

Abramovitš on ollut kahdesti naimisissa ja hänellä on kuusi lasta.
Yksityiselämä > Elämäntyyli

Abramovitš on kuuluisa elämäntyylistään, joka on ylellinen jopa oligarkkien mittapuulla. Hänen henkivartiostoonsa kuuluu huhujen mukaan yli 40 erikoiskoulutettua miestä.
Yksityiselämä > Asuinpaikat ja kansalaisuus

Abramovitšilta evättiin vuonna 2016 oikeus asettua asumaan pysyvästi Sveitsiin sen jälkeen, kun Sveitsin liittovaltion poliisi totesi hänen olevan uhka julkiselle turvallisuudelle. Abramovitšin aikomus oli asettua asumaan Verbierin hiihtokeskukseen Valaisin kantoniin.
Britanniassa asuneella Abramovitšilla oli ollut vaikeuksia saada viisumia Britanniaan uusituksi samanaikaisesti kun Britannian ja Venäjän suhteet olivat viilentyneet Sergei ja Julia Skripalin murhayrityksen jälkeen. Abramovitšin asuinpaikaksi oli merkitty Jersey Kanaalisaarilla, mutta hän ei ole koskaan asunut siellä.
Abramovitš muutti Israeliin vuonna 2018. Hänelle myönnettiin toukokuussa 2018 Israelin kansalaisuus juutalaisten paluuoikeuteen perustuvan lain pohjalta. Muuttonsa jälkeen Abramovitš on Israelin rikkain kansalainen. Hän asuu Tel Avivissa kartanossa, jonka hän osti israelilaiselta Hollywood-näyttelijältä Gal Gadotilta.
Vuonna 2021 Abramovitšille myönnettiin myös Portugalin kansalaisuus sefardijuutalaisen sukutaustansa takia.
Aiheesta muualla

Kuvia tai muita tiedostoja aiheesta Roman Abramovitš Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Latvia  Tšekki  Puola 
Taiteenala:  RKD Artists  ULAN 
Henkilöt:  DDB 
Muut:  IdRef 
Abramovitšin aikoinaan omistama huvijahti Pelorus Lübeckissä heinäkuussa 2006.
Raumanmeren peruskoulu

| Raumanmeren peruskoulu |
| --- | --- |
Sijainti:  Pyynpäänkatu 27, Rauma
Koordinaatit:  61°08.46′N, 21°30.83′E
Tyyppi:  peruskoulu
Rehtori:  Jarmo Lehtonen
Luokat:  7–9
Oppilaita:  n. 480 (2020)
Verkkosivut
Raumanmeren peruskoulu on Raumalla Pyynpäässä sijaitseva yläkoulu, jossa on luokat 7–9. Vuonna 2020 koulussa oli noin 480 oppilasta. Koulun rehtori on Jarmo Lehtonen. Raumanmeren peruskoulun yhteydessä toimii Naulan koulu, jossa järjestetään erityisopetusta.
Koulu muutti arkkitehti Heikki Taskisen suunnittelemaan Pyynpäänkadun rakennukseen elokuussa 1989. Sitä ennen koulu toimi samalla nimellä Karjalankatu 16:ssa.
Tammikuussa 1989 koulun silloisissa tiloissa tapahtui koulusurma, jossa kuoli kaksi oppilasta.  Tapaus oli Suomen ensimmäinen kouluammunta.
Aiheesta muualla

Raumanmeren peruskoulun kotisivut
Maata näkyvissä -festarit

| Maata Näkyvissä |
| --- | --- |

 The Rain soittamassa Maata näkyvissä -festareilla
Alkaa:  21. marraskuuta 2025
Loppuu:  23. marraskuuta 2025
Tapahtumapaikka:  Turkuhalli Turun Messukeskus
Paikkakunta:  Turku
Ensimmäisen kerran:  1985
Aktiivisuus:  Vuosittain
Kävijöitä:  13 700 (2024)
Järjestäjä:   SLEY Henrikinseurakunta  Katariinanseurakunta  Maarian seurakunta  Mikaelinseurakunta  Paattisten seurakunta  Tuomiokirkkoseurakunta 
Kotisivut
Vuoden 2012 juliste
Maata näkyvissä -festarit (MNF tai MN-festarit) on Pohjoismaiden suurin nuorille suunnattu kristillinen tapahtuma, joka järjestetään vuosittain marraskuussa Turussa. Tapahtuman järjestäjiä ovat Suomen Luterilainen Evankeliumiyhdistys (SLEY) yhteistyössä Turun Henrikinseurakunnan, Turun Katariinanseurakunnan, Maarian seurakunnan, Turun Mikaelinseurakunnan, Paattisten seurakunnan ja Turun tuomiokirkkoseurakunnan kanssa. Tapahtumapaikkana ovat Turkuhalli (sponsorinimeltään Gatorade Center), ja samassa pihapiirissä sijaitseva Turun Messukeskus.
Festaritapahtuma on viikonlopun mittainen, ja sen ohjelmassa on muun muassa konsertteja, gospelkonsertteja, yleistä hauskanpitoa ja hengailua, pienryhmäluentoja nuorille ajankohtaisista aiheista sekä sunnuntaiaamuna pidettävä jumalanpalvelus.lähde?
Tapahtuman järjestelyihin osallistuu noin 1 200 vapaaehtoistyöntekijää.
Vuonna 2022 kävijämäärä nousi noin 12 500 henkilöön ja vuonna 2023 yli 13 500 henkilöön. Vuonna 2024 tapahtumassa oli viikonlopun aikana noin 13 700 kävijää Suomesta, Ruotsista ja Virosta. Tapahtumassa oli mukana yhteensä 127 eri seurakuntaa. Lauantai-illan pääkonsertissa osallistujia oli vuonna 2006 noin 11 500.
Maata Näkyvissä -festarit järjestetään 40. kerran 21.–23. marraskuuta 2025 teemalla Uskollinen.
Aiheesta muualla

Kuvia tai muita tiedostoja aiheesta Maata näkyvissä -festarit Wikimedia Commonsissa
Maata näkyvissä -festarit
Suomen luterilainen evankeliumiyhdistys
Turun evankelisluterilaiset seurakunnat
↑  Pertti Niukkanen: Maata Näkyvissä -tapahtumassa 18 500 vierasta – kävijämäärä laski hieman viime vuodesta Kotimaa. 20.11.2017. Viitattu 23.11.2024.
Amor

William-Adolphe Bouguereaun maalaus Cupidon (1875). Cupidon on Cupido ranskaksi.
Amor tai myös Cupido on roomalaisessa mytologiassa rakkauden jumala, Venuksen poika.  Amor on usein kuvattu pieneksi, siivekkääksi pojaksi, joka kantaa jousta ja nuolia. Amorin kreikkalainen vastine on Eros.
Amorin nuolet saavat osuessaan ihmisen rakastumaan seuraavaan näkemäänsä henkilöön.
Tete (kaupunki)

| Tete |
| --- | --- |
 Kunnan hallintovirasto Tetessä
 Tete
 Koordinaatit: 16°10′S, 33°36′E 
Valtio:   Mosambik
Maakunta:  Tete
Väkiluku (2017):  307 338
Aikavyöhyke:  UTC+2
Infobox OKVirheellinen NIMI-arvo: 
Tete on pohjoisessa Mosambikissa sijaitsevan Teten provinssin pääkaupunki sekä myös laajan alueen hallinnollinen ja taloudellinen keskus. Sambesi-joki virtaa kaupungin läpi, ja 650 metriä pitkän riippusillan ansiosta vilkas Malawin ja Zimbabwen välinen maantieliikenne kulkee Teten kautta.
Vuonna 2017 Tetessa oli noin 307 300 asukasta, minkä myötä se oli tuolloin Mosambikin kuudenneksi suurin kaupunki. Kymmenen vuotta aiemmin (2007) Tetessä oli noin 153 900 asukasta, minkä myötä se oli tuolloin Mosambikin yhdeksänneksi suurin kaupunki.
Aiheesta muualla

Kuvia tai muita tiedostoja aiheesta Tete (kaupunki) Wikimedia Commonsissa
Sderot

| Sderot |
| --- | --- |
 Näkymä kaupunkiin.
 vaakuna
 Sderot
 Koordinaatit: 31°31′34″N, 34°35′38″E 
Valtio:  Israel
Hallintoalue:  Eteläinen
Väkiluku (2018):  26 455
Infobox OKVirheellinen NIMI-arvo: 
Sderot (hepr. ‏שדרות‎) on kaupunki Israelin Eteläisellä hallintoalueella lähellä Gazan kaistan vastaista rajaa. Sen asukasluku oli vuoden 2018 lopussa 26 455.
Maantiede

Sderot sijaitsee Israelin rannikkotasangon eteläosassa noin 18 kilometriä Askalonin kaupungista etelään. Kaupunki sijaitsee vain noin 800 metrin päässä Gazan kaistan puoleisesta Beit Hanunin kaupungista.
Historia

Sderot perustettiin vuonna 1951, jolloin paikalle perustettiin väliaikaisia asumuksia Israeliin saapuville juutalaisille siirtolaisille. Huomattava osa leirin ensimmäisistä asukkaista saapuivat Kurdistanista ja Persiasta ja he työskentelivät viereisellä Nir Amin kibbutsilla. Vuonna 1954 perustettiin edelleen virallisempi leiri siirtolaisia varten, jota kutsuttiin tuolloin nimellä Ma’barat Gevim-Dorot. Paikka kasvoi Pohjois-Afrikasta ja etenkin Marokosta saapuvien siirtolaisten myötä.
Alkutaipaleensa aikana paikkakunta kärsi huomattavasta työttömyydestä, johon vaikutti paikallisen teollisuuden puute. Monet paikallisista joutuivat turvautumaan valtion avustuksiin. Tilanne parani kuitenkin 1960-luvulta lähtien, jolloin paikkakunta alkoi teollistua. Paikalle pyrittiin huokuttelemaan myös Israelissa jo entuudestaan asunutta väestöä ja korkeakoulutettuja israelilaisia. Sderot sai hallinnollisen aseman kaupunkina vuonna 1996.
Aivan Gazan kaistan vieressä sijaitseva Sderot on joutunut ajoittain kaistalta palestiinalaisten taistelijoiden laukaistavien rakettien kohteeksi. Esimerkiksi toisen intifadan aikana vuosina 2001–2004 kaupunkiin osui 100 Kassam-rakettia. Lokakuussa 2023 kaupungissa käytiin kiivaita katutaisteluja Hamasin taistelijoiden soluttauduttua Israelin puolelle Gazan kaistalta.
Väestö

Sderotin asukasluku oli vuoden 2018 lopussa 26 455. Vuonna 2002 vastaava lukema oli 19 400 ja vuonna 1970 7 500.
Aiheesta muualla

Kuvia tai muita tiedostoja aiheesta Sderot Wikimedia Commonsissa
| n k  Israelin hallintoalueet ja kaupungit |
| --- | --- |
Jerusalem:  Jerusalem  Bet Shemesh 
Pohjoinen:  Afula  Akko  Beit She’an  Karmiel  Kirjat Shmona  Ma'alot-Tarshiha  Migdal HaEmek  Nahariya  Nasaret  Nof HaGalil  Sakhnin  Shaghur  Shefa-Amr  Tamra  Tiberias  Safed 
Haifa:  Baqa-Jatt  Hadera  Haifa  Or Aqiva  Kirjat Ata  Kirjat Bialik  Kirjat Motzkin  Kirjat Yam  Tirat Carmel  Umm al-Fahm 
Keski-Israel:  Hod HaSharon  Kfar Saba  Lod  Modi'in-Maccabim-Re'ut  Ness Ziona  Netanya  Petah Tikva  Qalansuwa  Ra'annana  Ramla  Rehovot  Rishon LeZion  Rosh HaAyin  Al-Tayyiba  Tira  Yavne  Yehud-Monosson 
Tel Aviv:  Tel Aviv  Bat Yam  Bnei Brak  Givatayim  Herzliyya  Holon  Kirjat Ono  Or Yehuda  Ramat Gan  Ramat HaSharon 
Eteläinen:  Arad  Ashdod  Askalon  Beersheba  Dimona  Eilat  Kirjat Gat  Kirjat Malakhi  Netivot  Ofakim  Rahat  Sderot 
Juudea ja Samaria:  Ariel  Betar Illit  Ma’ale Adumim  Modi’in Illit 
Paikallinen koulu 1950-luvulla.
Kaupunkiin osunutta rakettia seurannut tulipalo vuonna 2014.
Ilka Štuhec

| Mitalit | Mitalit | Mitalit |  |
| --- | --- | --- | --- |
|  Ilka Štuhec |  Ilka Štuhec |  Ilka Štuhec |  |
Maa:   Slovenia
Naisten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | Sankt Moritz 2017 | syöksylasku |  |
|  Kultaa | Åre 2019 | syöksylasku |  |
Ilka Štuhec (s. 26. lokakuuta 1990) on slovenialainen alppihiihtäjä. Hän on syöksylaskun kaksinkertainen maailmanmestari ja syöksylaskun maailmancupin voittaja.
Arvokilpailut

Štuhec voitti nuorten MM-kilpailuissa kultaa vuonna 2007 pujottelussa ja vuonna 2008 syöksylaskussa. Hän sijoittui Schladmingin MM-kilpailuissa 2013 supersuurpujottelussa kuudenneksi. Sotšin olympialaisissa 2014 hän oli syöksylaskussa kymmenes ja supersuurpujottelussa kolmastoista. Vailin / Beaver Creekin MM-kilpailuissa 2015 hän sijoittui alppiyhdistetyssä seitsemänneksi.  Sankt Moritzin MM-kilpailuissa 2017 hän oli supersuurpujottelussa yhdestoista ja voitti maailmanmestaruuden syöksylaskussa. Åren MM-kilpailuissa 2019 hän voitti toistamiseen syöksylaskun kultaa. Supersuurpujottelussa hän sijoittui kahdeksanneksi ja alppiyhdistetyssä kymmenenneksi. Cortina d’Ampezzon MM-kilpailuissa 2021 hän oli syöksylaskussa neljästoista. Pekingin olympialaisissa 2022 hän sijoittui syöksylaskussa 22:nneksi. Courchevelin / Méribelin MM-kilpailuissa 2023 hän oli supersuurpujottelussa kahdestoista ja syöksylaskussa kuudes. Saalbachin MM-kilpailuissa 2025 hän sijoittui syöksylaskussa 11:nneksi.